A murit Alex Trebek, gazda show-ului "Jeopardy!". Primea tratament pentru cancer pancreatic.
A murit Alex Trebek, gazda emisiunii "Jeopardy!" timp de aproape 37 sezoane, la vârsta de 80 ani. A fost printre cei mai longevivi prezentatori de emisiuni TV de tip "game show". Acesta primea tratament pentru cancer pancreatic. De-a lungul anilor, emisiunea de cultură generală "Jeopardy!" a devenit o piatră de temelie pe posturile TV din SUA.
Alex Trebek, gazda show-ului,,Jeopardy!" și maestrul canadian-american de teste care a dat peste cap generații de fanatici trivia, a murit duminică dimineață, se arată într-un comunicat pe social media. Avea 80 ani, relatează The Wall Street Journal. Prin emisiunea care l-a consacrat, dar și datorită farmecului său de necontestat, Alex Trebek a devenit un nume cunoscut și a atras audiențe și profituri mari pentru producătorul său, Sony Pictures Television. Cu siguranță, regretatul Trebek va rămâne în istoria televiziunii de calitate.